PCSGH บวกแรง 5% หลังคว้างานใหญ่ 2 โครงการ มูลค่า 2 พันลบ. ฟากโบรกฯแนะ “ซื้อ” เป้า 9.60 บ.
PCSGH บวกแรง 5% หลังคว้างานใหญ่ 2 โครงการ มูลค่า 2 พันลบ. ฟากโบรกฯแนะ "ซื้อ" เป้า 9.60 บ. ล่าสุด ณ เวลา 10.42 น. ราคาอยู่ที่ 7.90 บาท บวก 0.40 บาท หรือ 5.33% สูงสุดที่ 8 บาท ต่ำสุดที่ 7.70 บาท มูลค่าซื้อขายที่ 48.69 ล้านบาท
22 พ.ย. 2560

ผู้สื่อข่าวรายงานว่า ราคาหุ้นบริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH ณ เวลา 10.42 น. ราคาอยู่ที่ 7.90 บาท บวก 0.40 บาท หรือ 5.33% สูงสุดที่ 8 บาท ต่ำสุดที่ 7.70 บาท มูลค่าซื้อขายที่ 48.69 ล้านบาท ขณะที่ดัชนีตลาดหุ้นไทยโดยรวมบวก 0.31%

 
ทั้งนี้ราคาหุ้น HPT ปรับตัวขึ้น หลังจากบริษัทแจ้งว่าได้รับคัดเลือกให้เป็นผู้ผลิตชิ้นส่วนอลูมิเนียม สำหรับยานยนต์ไฟฟ้า 2 โครงการใหม่ มูลค่ารวมตลอดทั้งโครงการกว่า 2,000 ล้านบาท โดยมีกำหนดการส่งมอบและเริ่มรับรู้รายได้ตั้งแต่ต้นปี 2563 เป็นต้นไป อีกทั้งยังเตรียมแผนลงทุนขยายโรงงานในปี 61 เพื่อรองรับการขยายตัวอย่างรวดเร็วของชิ้นส่วนอลูมิเนียมในอนาคตอีกด้วย
ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น PCSGH ราคาเป้าหมายปี 61 ที่  9.60 บาท โดยคาดกำไรสุทธิไตรมาส 4/60 โตแรงกว่าในช่วงเดียวกันของปีก่อน ทั้งที่เป็น Low Season เพราะมีคำสั่งซื้อที่ลูกค้าเลื่อนรับมอบจากไตรมาส 3/60 เป็นไตรมาส 4/60 และเป็นช่วงที่จะมีการส่งมอบขิ้นส่วนให้กับ Big Bike, Big Truck, รวมถึงกลุ่ม Non-Auto มากขึ้น
พร้อมคาดกำไรสุทธิปีนี้เพิ่มขึ้น 69% จากช่วงเดียวกันของปีก่อน ส่วนปีหน้าเพิ่มขึ้น 15% จากช่วงเดียวกันของปีก่อน โดยยังให้เป็น Top Pick จากโอกาสการเติบโตและฐานะการเงินที่ดีกว่ากลุ่ม
 